Դժվար է հավատալ, որ մտքի այս աննախադեպ թռիչքի հեղինակը հայ մարդ է: Ավելին` մտավորական համարվող: Վերջին շրջանում իր ազգափնով ճամարտակումներով աչքի ընկած դերասան Սերգեյ Դանիելյան-Յոժի խոսքերն են, որ օրեր առաջ տեղ գտնելով համացանցում` մեր շատ հայրենակիցների վրդովմունքն ու ցասումն էին առաջացրել: Այս վայ-մտավորականը, փաստորեն անմաքուր ձեռքով քչփորելով մեր մեկդարյա ցավն ու բաց վերքը, ոտնատակ է տալիս ու վիրավորում ոչ միայն իր նշած հայրենասերների, այլ մի ամբողջ ժողովրդի ազգային արժանապատվությունն ու զգացմունքները: Եվ դեռ փառք է տալիս Բարձրյալին, որ Վանա լիճը եղեռնագործ «ցիվիլների» ձեռքում է: